ธนชาตชวนลงทุนสั้นจ่าย3.3-3.5%ต่อปี
บลจ.ธนชาต ส่ง 2 กองทุนตราสารหนี้ระยะสั้น 36 เดือนขาย ชูผลตอบแทน 3.3-3.5% ต่อปี
5 ก.ย. 2554

บลจ.ธนชาต ส่ง 2 กองทุนตราสารหนี้ระยะสั้น 36 เดือนขาย ชูผลตอบแทน 3.3-3.5% ต่อปี
นายสุรธีร์ กิตติวรวงศ์ ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า บริษัทจะเสนอขายกองทุนเปิดตราสารหนี้ระยะสั้น 2 กองทุน คือ กองทุนเปิดธนชาตตราสารหนี้ 22 (TFIX22) ระยะเวลาการลงทุนประมาณ 3 เดือน และกองทุนเปิดธนชาตตราสารหนี้ 46 (TFIX46) ระยะเวลาการลงทุนประมาณ 6 เดือน เปิดขายครั้งเดียวถึงวันที่ 7 ก.ย. 2554 
กองทุนเปิดธนชาตตราสารหนี้ 22 (TFIX22) จะลงทุนในตราสารหนี้ระยะสั้นภาคเอกชน และหรือธนาคารในประเทศประมาณ 99.90% และลงทุนในเงินฝากธนาคารพาณิชย์ 0.10% ผลตอบแทนรวมของตราสารประมาณ 3.4978% โดยมีประมาณการค่าใช้จ่ายกองทุน 0.1978% ต่อปี คงเหลือผลตอบแทนสุทธิประมาณ 3.30% ต่อปี
กองทุนเปิดธนชาตตราสารหนี้ 46 (TFIX46) ลงทุนในตราสารหนี้ระยะสั้นภาคเอกชนและหรือธนาคารในประเทศประมาณ 99.90% และลงทุนในเงินฝากธนาคารพาณิชย์ 0.10% ผลตอบแทนรวมของตราสารประมาณ 3.6976% โดยมีประมาณการค่าใช้จ่ายกองทุน 0.1976% ต่อปี ทำให้ผลตอบแทนสุทธิอยู่ที่ 3.50% ต่อปี
ด้าน บลจ.แอสเซท พลัส มองว่าการปรับเพิ่มอัตราดอกเบี้ยนโยบายของธนาคารแห่งประเทศไทย (ธปท.) ทำให้การลงทุนในตราสารหนี้ระยะสั้นดีกว่าระยะยาว